கேள்வி: வழிநூல் பற்றி தகவல் சொல்.
பதில்: தமிழ் தோன்றிய நூல்களை அதன் உருவாக்கத்தைக் கருத்தில் கொண்டு இலக்கணம் நூல்கள் வகைப்படுத்திப் பார்க்கின்றன. ;தொல்காப்பியம் பார்வை தொல்காப்பியம் நூல்களை முதல்நூல், வழிநூல் என இரண்டாக வகைப்படுத்துகிறது. மரபுநிலை திரியா மாட்சிய ஆகி, உரை படு நூல்தாம் இரு வகை இயல முதலும் வழியும் என நுதலிய நெறியின (தொல்காப்பியம் 3-639) வழிநூல் முதல்நூலின் வழியே தோன்றும் நூல் என்கிறது. வழி எனப்படுவது அதன் வழித்து ஆகும். (தொல்காப்பியம் 3-641) தொல்காப்பியம் வழிநூலை #முதல்நூலைத் தொகுத்துச் சுருக்கமாகக் கூறும் நூல், #முதல்நூலை விரிவுபடுத்திக் கூறும் நூல், #முதல்நூலைத் தொகுத்தும் விரித்தும் கூறும் நூல், #முதல்நூலை மொழிபெயர்த்துக் கூறும் நூல் என மேலும் நான்கு வகைப்படுத்திப் பார்க்கிறது. வழியின் நெறியே நால் வகைத்து ஆகும் (தொல்காப்பியம் 3-642) தொகுத்தல், விரித்தல், தொகைவிரி, மொழிபெயர்த்து அதர்ப்பட யாத்தலொடு, அனை மரபினவே.(தொல்காப்பியம் 3-643) ;நன்னூல் பார்வை நன்னூல் நூலை மூன்று வகைப்படுத்துகிறது. #முதல்நூல், #வழிநூல், #சார்புநூல் என்பன அவையாகும். முதல் வழி சார்பு என நூல் மூன்று ஆகும் (நன்னூல் 5) * வழிநூல் - முதல்நூலின் கருத்துகளை முழுமையாக ஏற்று, பின்னோன் சில வேறுபாடுகளைக் கூட்டிக் கூறுவது வழிநூல். முன்னோர் நூலின் முடிபு ஒருங்கு ஒத்துப் பின்னோன் வேண்டும் விகற்பம் கூறி அழியா மரபினது வழிநூல் ஆகும் (நன்னூல் 7) * சார்பு-நூல் என்னும் புடைநூல் - முதல்நூலில் ஒரு பகுதியையும், வழிநூலின் ஒரு பகுதியையும் ஏற்றுக்கொண்டு, அவர்களோடு மாறுபட்டுக் கூறும் நூல் புடைநூல் எனப்படும். இருவர் நூற்கும் ஒருசிறை தொடங்கித் திரிபு வேறு உடையது புடைநூல் ஆகும் (நன்னூல் 8)